stanford-oval/wikipedia huggingface dataset:
Havumetsä

Mäntyvaltaista metsää Multialla.
Kuusimetsää
Havumetsät ovat lähinnä pohjoisella pallonpuoliskolla esiintyviä havupuuvaltaisia metsiä, jotka muodostavat yhtenäisen havumetsävyöhykkeen eli taigan. Havumetsiä on pääasiassa boreaalisella vyöhykkeellä, ja ne peittävät noin 15 prosenttia maapallon mannerpinta-alasta. Ne ovat tavallisesti ainavihantia metsiä, joissa havupuut ovat valta-asemassa ja joissa vuodenkierto ei erotu yhtä vahvasti kuin lehtimetsissä. Muihin metsiin verrattuna havumetsien ympäristöolot ovat talvisin ankarat, mutta sadetta suhteessa haihduntaan tulee metsän kasvulle riittävästi. Havumetsien tyypillinen maannos on kerroksellinen podsoli tai (kangasmetsissä) moreeni.
Havumetsien lajisto on köyhää verrattuna muihin metsätyyppeihin; kasvillisuus on sopeutunut talven pimeyteen ja kesän lyhyyteen. Suomessa yleisiä havumetsien puulajeja ovat kuusi ja mänty, aluskasvillisuuden lajeja puolestaan varvut, sammalet ja jäkälät. Siperiassa ja Pohjois-Amerikassa havupuulajeja on jonkin verran enemmän, ja siellä esiintyviä lajeja ovat mm. pihdat ja siperianlehtikuusi. Lintujen ohella havumetsän yleisimpiä eläinlajeja ovat suuret sorkkaeläimet, kuten hirvet, ja karhun ja ilveksen kaltaiset petoeläimet. Myös selkärangattomia on runsaasti, mutta kuitenkin huomattavasti vähemmän kuin trooppisissa metsissä.
Suomen metsäpinta-alasta suurin osa on havumetsiä tai havupuuvaltaisia sekametsiä. Muita havumetsävaltaisia maita ovat muun muassa Ruotsi, Norja, Venäjä, Kanada ja Yhdysvaltain Alaskan osavaltio.
Hyötykäyttö ja uhat

Havumetsäalueilla on puiden runsauden vuoksi paljon saha- ja paperiteollisuutta, ja etenkin Fennoskandiassa metsien talouskäyttö on laajamittaista. Luonnontilaisia aarniometsiä on suhteellisen vähän. Hoidetuista metsistä puuttuvat kelot ja lahopuut, jotka luonnontilaisessa metsässä muodostavat merkittävän osan koko metsän biomassasta ja jotka ovat muun muassa useiden hyönteisten elinympäristöä. Myös osissa Siperiaa, Alaskaa ja Kanadaa metsien hyötykäyttö on lisääntymässä.lähde?
Hakkuiden ohella havumetsien uhkia ovat muun muassa metsäautoteiden ja muun infrastruktuurin rakentaminen, lisääntyvä kaivostoiminta ja kaasukenttien rakentaminen sekä ilmastonmuutos, joka aiheuttaa havumetsien vetäytymisen pohjoisemmaksi. Toistaiseksi havumetsät eivät kuitenkaan ole vaarassa hävitä kokonaan.lähde?
Aiheesta muualla

Encyclopædia Britannica: Coniferous forest (englanniksi)
Formiaatti

Formiaatti-ioni
Klooriformiaatin rakenne
Formiaatti (HCOO−) on muurahaishapon (HCOOH) ioni. Myös yhdisteitä, joissa anionina on formiaatti-ioni, sanotaan formiaateiksi. Formiaatti-ioneja syntyy muurahaishapon protolysoinnin yhteydessä:
Formiaatteja on mahdollista käyttää suolojen sijasta maantien suolauksessa. Formiaatit ovat kalliimpia aineita, mutta niiden käytön arvellaan tulevan halvemmaksi yhteiskunnalle kuin vastaavat kloridiyhdisteet, koska kloridiyhdisteiden aiheuttamat syöpymisvahingot vähenevät.lähde?
Jos formiaatin perusrakenteessa vety (H) on korvattu kloorilla (Cl), käytetään tällaisista yhdisteistä nimeä klooriformiaatti.
Formiaatteja

Ammoniumformiaatti CHO2NH4, CAS-numero 540-69-2
Bentsyylikloroformiaatti C8H7ClO2, CAS-numero 501-53-1
Butyyliformiaatti C5H10O2 / HCOO(CH2)3CH3, CAS-numero 592-84-7
Etyyliformiaatti C3H6O2 / HCOOC2H5, CAS-numero 109-94-4
Etyyliklooriformiaatti C3H5ClO2 / ClCOOC2H5, CAS-numero 541-41-3
Fenyyliklooriformiaatti C7H5ClO2 / C6H5OCOCl, CAS-numero 1885-14-9
Isobutyyliklooriformiaatti C5H9ClO2 / (CH3)2CHCH2OCOCl, CAS-numero 543-27-1
Kaliumformiaatti KCOOH CAS-numero 590-29-4
Kalsiumformiaatti Ca(HCO2)2, CAS-numero 544-17-2
Metyyliformiaatti C2H4O2 / HCOOCH3, CAS-numero 107-31-3
Metyyliklooriformiaatti C2H3ClO2 / CH3OCOCl, CAS-numero 79-22-1
Natriumformiaatti HCOONa, CAS-numero 141-53-7
n-butyyliklooriformiaatti C5H9ClO2 / CH3(CH2)3OCOCl, CAS-numero 592-34-7
n-propyyliklooriformiaatti C4H7ClO2 / CH3(CH2)2OCOCl, CAS-numero 109-61-5
Vin Diesel

| Vin Diesel |
| --- | --- |
 Vin Diesel Fast & Furious -elokuvan ensi-illassa vuonna 2009.
Henkilötiedot
Koko nimi:  Mark Vincent
Syntynyt: 18. heinäkuuta 1967 (ikä 57) New York, New York, Yhdysvallat
Ammatti:  näyttelijä, ohjaaja, tuottaja, käsikirjoittaja
Puoliso:  Paloma Jimenez (2008–)
Lapset:  3
Näyttelijä
Aktiivisena:  1990–
Merkittävät roolit:  Pelastakaa sotamies Ryan xXx Hurjapäät
Palkinnot
 MTV Movie Awards 2001 Hurjapäät  2015 Fast & Furious 7 
 Nimikirjoitus
Aiheesta muualla
Viralliset kotisivut
IMDb 
Elonet
Vincent ”Vin” Diesel (oik. Mark Sinclair Vincent, s. 18. heinäkuuta 1967 New York) on yhdysvaltalainen näyttelijä. Hänen tunnetuimpia elokuviaan ovat toimintaelokuvat Pimeän uhka, xXx ja elokuvasarja Hurjapäät (Fast & Furious).
Elämä

Mark Vincent eli Vin Diesel syntyi astrologiäiti Delora Vincentin ja teatteriopettaja-isäpuolen Irving Vincentin perheeseen. Oikeaa isäänsä Vincent ei ole koskaan saanut tietää. Hänellä on epäidenttinen kaksoisveli Paul, pikkuveli Tim ja sisko Samantha.
Vincent opiskeli collegessa 1990-luvun puoliväliin asti, kunnes lopetti koulun, koska halusi keskittyä elokuvantekoon. Hän teki vuonna 1994 lyhytelokuvan Multi-Facial, joka esitettiin Cannesin elokuvajuhlilla. Kerrotaan, että ohjaaja Steven Spielberg näki Cannesissa Vincentissä potentiaalin ja kiinnitti hänet elokuvaan Pelastakaa sotamies Ryan (1998). Sotaelokuvan kautta hän sai ensimmäisen pääroolinsa elokuvassa Pimeän uhka (2000).
Vincentin uran suurimpia kaupallisia menestyksiä ovat olleet toimintaelokuvat Hurjapäät (2001) ja xXx (2002). Hän näytteli myös komediaelokuvassa The Pacifier – Tuttisoturi (2005) ja scifielokuvassa Babylon A.D. (2008).
Vuonna 2007 Vin Dieselin oli määrä näytellä Hitman-videopelisarjaan perustuvassa elokuvassa, mutta hän vetäytyi roolista. Näyttelemisen sijasta hän toimi elokuvan päätuottajana. Hänellä on rooli The Wheelman -pelissä, joka julkaistiin vuonna 2009.
Elokuussa 2013 Vin Diesel sai tähden Hollywood Walk of Famelle.
Dieselistä tuli isä 2. huhtikuuta 2008, kun hän sai tyttären vaimonsa Paloma Jimenezin kanssa. Vuonna 2010 pari sai pojan ja vuonna 2015 toisen tyttären.
Filmografia

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 1994 | Multi-Facial | Mike |
| 1997 | Strays | Rick |
| 1998 | Pelastakaa sotamies Ryan | Adrian Caparzo |
| 1999 | Rautajätti | Rautajätti (äänirooli) |
| 2000 | Boiler Room | Chris Varick |
| 2000 | Pimeän uhka | Richard B. Riddick |
| 2001 | Hurjapäät | Dominic Toretto |
| 2001 | Knockaround Guys | Taylor Reese |
| 2002 | xXx | Xander Cage / xXx |
| 2003 | A Man Apart | Sean Vetter |
| 2004 | Riddickin aikakirja | Richard B. Riddick |
| 2005 | The Pacifier – Tuttisoturi | Shane Wolfe |
| 2006 | Find Me Guilty | Jack DiNorscio |
| 2006 | Hurjapäät: Tokio Drift | Dominic Toretto (cameorooli) |
| 2008 | Babylon A.D. | Hugo Cornelius Toorop |
| 2009 | Fast & Furious | Dominic Toretto |
| 2011 | Fast & Furious 5 | Dominic Toretto |
| 2013 | Fast & Furious 6 | Dominic Toretto |
| 2013 | Riddick | Richard B. Riddick |
| 2014 | Guardians of the Galaxy | Groot (äänirooli) |
| 2015 | Fast & Furious 7 | Dominic Toretto |
| 2015 | The Last Witch Hunter | Kaulder |
| 2016 | Billy Lynn’s Long Halftime Walk | Shroom |
| 2017 | XxX 3: Xander Cagen paluu | Xander Cage / xXx |
| 2017 | Fast & Furious 8 | Dominic Toretto |
| 2017 | Guardians of the Galaxy Vol. 2 | Groot (äänirooli) |
| 2018 | Avengers: Infinity War | Groot (äänirooli) |
| 2019 | Avengers: Endgame | Groot (äänirooli) |
| 2020 | Bloodshot | Raymond ”Ray” Garrison / Bloodshot |
| 2021 | Fast & Furious 9 | Dominic Toretto |
| 2022 | Thor: Love and Thunder | Groot (äänirooli) |
| 2023 | Fast & Furious X | Dominic Toretto |
| 2023 | Guardians of the Galaxy Vol. 3 | Groot (äänirooli) |

Ääninäyttely videopeleissä
| Vuosi | Nimi | Rooli |
| 2004 | The Chronicles of Riddick: Escape from Butcher Bay | Richard B. Riddick |
| 2009 | Wheelman | Milo Burik |
| 2009 | The Chronicles of Riddick: Assault on Dark Athena | Richard B. Riddick |
Filmografia > Tuottajana

Multi-Facial (1994)
Strays (1997)
xXx (2002)
A Man Apart (2003)
Riddickin aikakirja (2004)
Life is a Dream (dokumentti, 2004)
Find Me Guilty (2006)
Hitman (2007)
Hannibal the Conqueror (2008)
Fast & Furious (2009)
Fast & Furious 5 (2011)
Fast & Furious 6 (2013)
Riddick – Paluu (2013)
Fast & Furious 7 (2015)
Filmografia > Ohjaajana

Multi-Facial (1994)
Strays (1997)
Filmografia > Käsikirjoittajana

Multi-Facial (1994)
Strays (1997)
Aiheesta muualla

Kuvia tai muita tiedostoja aiheesta Vin Diesel Wikimedia Commonsissa
Vin Diesel Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Latvia  Tšekki  Australia  Alankomaat  Puola 
Taiteenala:  MusicBrainz 
Henkilöt:  Elonet 
Muut:  IdRef
Kaliumformiaatti

| Kaliumformiaatti |
| --- | --- |

Tunnisteet
CAS-numero:  590-29-4
PubChem CID:  2735122
Ominaisuudet
Molekyylikaava:  HCOOK
Moolimassa:  84 g/mol
Ulkomuoto:  Väritön kiteinen aine
Sulamispiste:  167,5 °C (440,6 K)
Kiehumispiste:  hajoaa kuumennettaessa
Tiheys:  1,908 g/cm3
Liukoisuus veteen:  32,8 g/100 ml (0 °C)   657 g/100 ml (80 °C)
  
Kaliumformiaatti (KCOOH) on muurahaishapon kaliumsuola. Sen moolimassa on 84,12 g/mol. Kaliumformiaatti liukenee hyvin veteen. Sen vesiliuosta käytetään porausnesteenä ja muissa sovelluksissa klooripitoisen suolaveden tilalla.
Käyttö liukkauden torjunnassa

Kaliumformiaattia on käytetty pitkään lentokentillä liukkauden torjuntaan. Se syövyttää metallia ja betonia vähemmän kuin kloridit. Koska kaliumformiaatin 50-prosenttisen vesiliuoksen jäätymispiste on −58 °C, sitä voidaan käyttää kovillakin pakkasilla.
Kaliumformiaattia on ehdotettu käytettäväksi myös maanteiden liukkauden torjuntaan. Sitä pidetään haitattomampana kuin tarkoitukseen yleisesti käytettyä tiesuolaa, sillä se hajoaa hiilidioksidiksi ja vedeksi ennen kulkeutumistaan pohjaveteen. Sekä Suomessa että muualla maailmassa liukkaudentorjunta on liannut pohjavesiä, joita ei ympäristönsuojelulain mukaan saisi pilata. Suomen luonnonsuojeluliiton mukaan Suomessa on tällä hetkellä 500 pohjavesialuetta, jotka ovat vaarassa tärveltyä ihmisten toimien vuoksi. Kaliumformiaatin laajempaa käyttöä rajoittaa sen kallis hinta, sillä biologisesti hajoavat formiaatit maksavat noin 15 kertaa niin paljon kuin tiesuola. Kaliumformiaatti aiheuttaa myös korroosiovaurioita tietyissä materiaaleissa.
Aiheesta muualla

Suomen ympäristökeskus: Vaihtoehtoisten liukkaudentorjunta-aineiden kulkeutuminen pohjavedessä
ChemBlink: Potassium formate (englanniksi)
Patrick Dempsey

| Patrick Dempsey |
| --- | --- |
 Patrick Dempsey vuonna 2011.
Henkilötiedot
Koko nimi:  Patrick Galen Dempsey
Syntynyt: 13. tammikuuta 1966 (ikä 59) Lewiston, Maine, Yhdysvallat
Ammatti:  näyttelijä, kilpa-autoilija
Puoliso:  Rocky Parker (1987–1994)   Jillian Fink (1999–)
Näyttelijä
Aktiivisena:  1985–
Merkittävät roolit:  Derek Shepherd draamasarjassa Greyn anatomia
Aiheesta muualla
www.patrickdempsey.com
IMDb
Elonet
Patrick Galen Dempsey (s. 13. tammikuuta 1966) on yhdysvaltalainen näyttelijä ja kilpa-autoilija. Dempsey tunnetaan parhaiten Derek Shepherdin roolista sairaalamaailmaan sijoittuvassa draamasarjassa Greyn anatomia. 2000-luvulla hän on esiintynyt myös lukuisissa elokuvarooleissa, muun muassa elokuvissa The Emperor's Club, Freedom Writers, Lumottu ja Rakastunut bestman.
Biografia > Nuoruus

Dempsey on syntynyt Lewistonissa, Mainessa ja kasvoi Turnerissa. Hän on kolmesta lapsesta nuorin ja hänen vanhempansa ovat Amanda ja William Dempsey. Seniorivuonnaan Dempsey kävi St. Dominic Regional High Schoolia, jossa myös hänen äitinsä työskenteli sihteerinä, mutta Dempsey ei kuitenkaan ikinä valmistunut. Dempsey opetteli jongleeraamaan ja sijoittui jonglöörikisassa toiseksi.
Dempsey vietti suurimmana osan high school -vuosistaan kaupungissa nimeltä Buckfield, jossa hän kävi Buckfield High Schoolia MSAD:issa.
Dempseylle diagnosoitiin 12-vuotiaana lukihäiriö. Hän kertoi Barbara Waltersille vuoden 2008 Oscar-gaala-spesiaalissa, että lukihäiriö ”teki hänestä, mitä hän on nykyään”. ”Se on antanut minulle näkökulman, että täytyy jatkaa yrittämistä,” Dempsey kertoi Waltersille. Dempsey ei ikinä luovuttanut lukihäiriön kanssa, vaan jatkoi sitkeästi harjoittelua.
Biografia > Ura > Alku-ura

Dempsey löydettiin näyttelijäpiireissä, kun hän koe-esiintyi Torch Song Trilogy -nimiseen näytelmään. Hänen koe-esiintymisensä onnistui erinomaisesti ja hän vietti seuraavat neljä kuukautta kiertäen näytelmän mukana ympäri San Franciscoa. Dempsey esiintyi myös MTV:llä ohjelmassa Overnight Success, jossa hän tanssi ja jongleerasi. Tämän jälkeen Dempsey lähti toiselle kiertueelle, Brighton Beach Memoirs, jossa hän oli pääroolissa ja jonka ohjasi Gene Saks. Dempsey on myös tehnyt huomattavia esiintymisiä muun muassa näytelmässä On Golden Pond ja vuoden 1991 Off-Broadway-näytelmässä The Subject Was Roses Roundabout Theatressa New Yorkissa.
Dempsey sai ensimmäisen suuren elokuvaroolinsa ollessaan 21-vuotias elokuvasta In The Mood, joka oli tositapahtumiin perustuva tarina Ellsworth Wisecarverista. Tätä roolia seurasi roolit teinikomediassa Can't By Me Love vuonna 1987, jossa näytteli myös Amanda Peterson. Vuonna 1988 Dempsey näytteli elokuvassa Some Girls Jennifer Connellyn kanssa. 1989 Dempsey sai pääroolit elokuvissa Loverboy ja Happy Together. Vaikka Dempsey näyttelikin alku-urallaan pääasiassa vain teinikomedia- ja romantiikkarooleissa, hän pystyi myöhemmin monipuolistamaan roolivalintojaan.
Biografia > Ura > 1990-luku ja 2000-luvun alku

Dempsey vieraili lukuisissa tv-sarjoissa 1990-luvulla; hänet valittiin useita kertoja pilottijaksoihin, joista ei kuitenkaan tullut ikinä täyttä kautta, mm. pääroolit tv-sarjoissa The Player ja About the Boy. Hän kuitenkin sai hyvää palautetta esitettyään Mayer Lanskyä vuonna 1991, kun Mobsters-novellista tehtiin elokuva. Dempseyn ensimmäinen suuri rooli televisiossa oli sarjassa Will & Grace. Seuraavaksi hän sai roolin Aaron Brooksina, Lilyn ja Judyn psyykkisesti epävakaana veljenä sarjassa Vielä kerran, josta hän saikin Emmy-ehdokkuuden vuonna 2001. Vuonna 1993 Dempsey näytteli vakuuttavasti nuorta John F. Kennedyä 2-osaisessa minisarjassa JFK: Reckless Youth. Vuonna 2004 Dempsey näytteli HBO:n tuottamassa elokuvassa Iron Jawed Angels yhdessä Hilary Swankin ja Anjelica Hustonin kanssa. Hän myös esiintyi erikoisvieraana sarjan Oikeus ja kohtuus 3 kauden viimeisimmässä jaksossa (8x13-8x15) miehenä, joka murhasi rakastajattarensa.
Vuonna 2000 Dempsey näytteli etsivä Kincaidia elokuvassa Scream 3 ja vuonna 2002 elokuvassa Sweet Home Alabama yhdessä Reese Witherspoonin kanssa. Dempseyn odotetaan palaavan rooliinsa myös elokuvan jatko-osassa, Scream 4. Dempseyn viimeisimmät elokuvaroolit olivat elokuvissa Lumottu ja Freedom Writers. Dempsey myös antoi äänensä Karhuveljeni Koda 2 -elokuvan Kenai-hahmolle.
Vuonna 2007 Dempsey toimi Serengeti-aurinkolasien mainoskasvona  ja seuraavana vuonna näytteli elokuvassa Rakastunut bestman.
Dempseyn odotetaan alkavan kuvata tulevaa elokuvaansa "Blood, Sweat and Tears" Chicagossa Syyskuussa 2009. Hän tulee esittämään levy-yhtiön tuottajaa, tässä musiikintäyteisessä actionkomediassa, jonka on ohjannut David Johnson.
Biografia > Ura > Greyn anatomia

Dempsey sai suurta mainetta roolistaan Tri. Derek Shepherdinä draamasarjassa Greyn anatomia. Sarja sai paljon positiivista palautetta ja median huomio kiinnittyi Dempseyn hahmoon, jota usein kutsutaan nimellä "McDreamy", seksikkään ulkonäkönsä takia; ja hahmon ja Meredith Greyn (jota esittää Ellen Pompeo) välisen romanssin takia.
Vuonna 2006 Dempsey allekirjoitti sopimuksen ABC:n kanssa, jonka mukaan hänen palkkansa jaksoa kohden olisi 225 000 dollaria. Dempseyn kyseisessä sarjassa saamansa menestyksen ansiosta, hänestä tuli Mazdan mainoksen puhuja ja Versacen malli.
Dempsey sai Golden Globe -ehdokkuuden roolistaan Derek Shepherdinä vuonna 2007.
Yksityiselämä

Dempsey on ollut naimisissa kahdesti. Vuonna 1987 hän meni naimisiin näyttelijän ja näyttelemisen opettaja Rocky Parkerin kanssa, joka esiintyi Dempseyn kanssa näytelmässä In The Mood. Naimisiin mennessään Dempsey oli 21-vuotias ja Parkerilla, joka oli silloin 48-vuotias, oli poika, joka oli vuoden vanhempi kuin Dempsey. Pari erosi vuonna 1994.
31. heinäkuuta 1999 Dempsey meni naimisiin Jillian Finkin kanssa. Parilla on kolme lasta: vuonna 2002 syntynyt tytär ja vuonna 2007 syntyneet kaksoispojat. Pari haki avioeroa keväällä 2015, mutta perui hakemuksensa.
Dempseyllä diagnosoitiin lukihäiriö 12-vuotiaana. Sen takia hänen täytyy oppia ulkoa kaikki repliikit, jopa koe-esiintymisiä varten.
Yksityiselämä > Patrick Dempsey Center for Cancer Hope and Healing

Vuonna 1997 Dempseyn äidillä diagnosoitiin munasarjasyöpä. Äitinsä sairauden takia Dempsey perusti Patrick Dempsey Center for Cancer Hope and Healing -yhdistyksen kotikaupunkiinsa Lewistoniin, Maineen.
Kilpa-autoilu-ura

Vapaa-ajallaan Dempsey ajaa mielellään kilpaa, ajettuaan turva-autoa Indianapolis 500 -kilpailussa ja kilpailtuaan Daytonan 24 tunnin ajossa ja Tecate SCORE Baja 1000 -kilpa-ajossa. Tällä hetkellä Dempsey omistaa osan InyCar-sarjan tiimiä Vision Racing. Vuonna 2008 hän kilpaili Rolex Sports Car-sarjan 5 kilpailussa. Vuonna 2009 Dempsey ajoi Advanced Engineering -tallin Ferrari F430 -autolla vuoden 2009 Le Mansin 24 tunnin ajossa GT2-luokassa. Vuonna 2014 Dempsey ajoi yhden kilpailun Porsche Supercup -sarjassa Saksan Hockenheimringillä, joka kiertää Formula 1 -sarjan yhteydessä kaikki Euroopan kilpailut. Vuonna 2015 Dempsey kilpaili oman tallinsa autolla FIA World Endurance Championship -sarjassa GTE Am -luokassa.
Dempsey on vuosina 2007-2015 osallistunut 93 kilpailuun ja viralliseen testiin.
Dempsey Racing tai Dempsey Proton Racing on vuonna 2006 perustettu talli, jossa Dempsey myös ajaa.
Kilpa-autoilu-ura > Porsche Supercup

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | Porsche AG | ESP   | MON   | AUT   | GBR   | GER 23 | HUN   | BEL   | ITA   | USA   | USA   |  | 0 | NC |
| 2015 | Porsche AG | ESP   | MON   | AUT   | GBR   | HUN   | BEL 29 | BEL 23 | ITA   | ITA   | USA   | USA   | 0 | NC |
Kilpa-autoilu-ura > FIA WEC

| Kausi | Talli | Luokka | 1 | 2 | 3 | 4 | 5 | 6 | 7 | 8 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- |
| 2015 | Dempsey Racing-Proton | LMGTE Am | SIL 6 | SPA 5 | LMS 2 | NÜR 4 | COA 4 | FUJ 1 | SHA 4 | BHR   | 116 | 6. |
Filmografia > Elokuvat

| Vuosi | Elokuva | Rooli | Huomioita |
| --- | --- | --- | --- |
| 1985 | The Stuff | Alamaailman huumeiden ostaja #2 |  |
| 1985 | Heaven Help Us | Corbet |  |
| 1986 | Meatballs III: Summer Job | Rudy |  |
| 1987 | Can't Buy Me Love | Ronald Miller | Young Artist-palkinto "Paras nuori näyttelijä - komedia" |
| 1987 | In the Mood | Ellsworth 'Sonny' Wisecarver |  |
| 1988 | Some Girls | Michael |  |
| 1988 | In a Shallow Grave | Daventry | Rajoitettu julkaisu |
| 1989 | Loverboy | Randy Bodek |  |
| 1989 | Happy Together | Christopher Wooden |  |
| 1990 | Coupe de Ville | Robert 'Bobby' Libner |  |
| 1991 | Mobsters | Meyer Lansky |  |
| 1991 | Run | Charlie Farrow |  |
| 1993 | Bank Robber | Billy |  |
| 1994 | With Honors | Everett Calloway |  |
| 1994 | Ava's Magical Adventure | Jeffrey |  |
| 1995 | Tuntematon uhka | Jimbo Scott |  |
| 1997 | Hugo Pool | Floyd Gaylen | Rajoitettu julkaisu |
| 1998 | Denial | Sam |  |
| 1998 | The Treat | Mike | Jonathan Gemsin ohjaama |
| 1998 | There's No Fish Food in Heaven | Tuntematon | tunnetaan myös nimellä Life in the Fast Lane |
| 1999 | Me and Will | Fast Eddie |  |
| 2000 | Scream 3 | Det. Mark Kincaid |  |
| 2002 | Sweet Home Alabama | Andrew Hennings (Melanien sulhanen) |  |  |
| 2002 | The Emperor's Club | Vanhempi Louis Masoudi |  |
| 2006 | Karhuveljeni Koda 2 | Kenai | ääni |
| 2006 | Shade | Paul Parker | Lyhytelokuva |
| 2007 | Freedom Writers | Scott Casey |  |
| 2007 | Lumottu | Robert Philip | MTV Movie Awards -ehdokkuus "Parhaasta suudelmasta"   National Movie Awards -ehdokkuus "Parhaasta esityksestä (mies)" |
| 2008 | Rakastunut bestman | Tom Bailey |  |
| 2009 | Valentine's Day | Harrison Copeland |  |
| 2011 | Transformers: Kuun pimeä puoli | Dylan Gould |  |
| 2016 | Bridget Jones’s Baby | Jack Qwant |  |
Filmografia > Televisiosarjat

| 0 | 1 | 2 | 3 |
| --- | --- | --- | --- |
| 1986 | A Fighting Choice | Kellin Taylor | TV-elokuva |
| 1986 | Fast Times | Mike Damone | TV-sarja |
| 1989 | The Super Mario Bros. Super Show! | The Plant | 1 jakso |
| 1990 | The General Motors Playwrights Theater |  | 1 jakso "Merry Christmas, Baby" |
| 1993 | For Better and for Worse  | Robert Faldo | TV-elokuva |
| 1993 | JFK: Reckless Youth | John F. Kennedy | Minisarja |
| 1995 | Bloodknot | Tom | TV-elokuva |
| 1996 | The Right to Remain Silent | Tom Harris | TV-elokuva |
| 1996 | A Season in Purgatory | Harrison Burns | Minisarja |
| 1997 | 20,000 Leagues Under the Sea | Pierre Arronax | Minisarja |
| 1997 | The Escape | Clayton | TV-elokuva |
| 1997 | The Player | Griffin Mill | TV-elokuva |
| 1998 | The Bible: Jeremiah | Jeremiah | TV-elokuva |
| 1998 | Crime and Punishment | Rodya Raskolnikov |  |
| 2000-2001 | Will & Grace | Matthew | 3 jaksoa |
| 2000-2002 | Vielä kerran | Aaron Brooks | 4 jaksoa   Emmy-ehdokkuus "Vieraileva näyttelijä draamasarjassa" |
| 2001 | Blonde | Cass | Minisarja |
| 2003 | Lucky 7 | Peter Connor |  |
| 2003 | Karen Sisco | Carl | 1 jaksoa |
| 2003 | About a Boy | Carl | TV-elokuva |
| 2004 | Iron Jawed Angels | Ben Weissman | TV-elokuva |
| 2004 | Oikeus ja kohtuus | Tri. Paul Stewart | 3 jaksoa |
| 2005-2015 2020-2021 | Greyn anatomia | Derek Shepherd | Screen Actors Guild Awards-palkinto   33rd People Choice Awards-palkinto "Paras mies TV-tähti"   34th People Choice Awards-palkinto "Paras mies TV-täht"   63rd Golden Globe Awards-ehdokkuus "Paras miesnäyttelijä TV-sarjassa"   64th Golden Globe Awards-ehdokkuus "Paras miesnäyttelijä TV-sarjassa"   12th Screen Actors Guild Awards-ehdokkuus "Paras esitys draamasarjassa"   12th Screen Actors Guild Awards-ehdokkuus "Paras miesnäyttelijä draamasarjassa"   14th Screen Actors Guild Awards-ehdokkuus "Paras esitys draamasarjassa"   Teen Choice Awards-ehdokkuus "Paras miesnäyttelijä Draama/Action 2006"   Teen Choice Awards-ehdokkuus "Paras TV-miesnäyttelijä Draamassa 2008"   35th People's Choice Awards-ehdokkuus "Paras mies TV-tähti" |
| 2009 | Rakkauden anatomia | Derek Shepherd | TV jakso ("The Ex-Life") |
| 2018 | Totuus Harry Quebertin tapauksesta | Harry Quebert | Minisarja |
Aiheesta muualla

Kuvia tai muita tiedostoja aiheesta Patrick Dempsey Wikimedia Commonsissa
Patrick Dempsey Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Latvia  Tšekki  Australia  Alankomaat  Puola 
Taiteenala:  Emmy Awards 
Henkilöt:  Deutsche Biographie  Elonet 
Muut:  IdRef
Karbonaatti

Karbonaatti-ionin resonanssimuodot
Karbonaatti CO32- on anioni, jossa esiintyy hiili- ja happiatomeja. Karbonaateiksi sanotaan myös ioniyhdisteitä, hiilihapon suoloja, joissa karbonaatti-ioni on anionina ja hiilihapon orgaanisia estereitä. Esimerkiksi kalsiumkarbonaattia CaCO3 syntyy, kun hiilidioksidia CO2 sitoutuu kalsiumoksidiin CaO.
Alkalimetallien karbonaatit sekä ammoniumkarbonaatti liukenevat runsaasti veteen, muut karbonaatit ovat hyvin niukkaliukoisia.